Malema in hof ná AfriForum hom aankla vir beweerde afvuur van skote - Stop Korrupsie
Julius Malema, leier van die EFF, het vandag ná volgehoue druk deur AfriForum in die Oos-Londense streekhof verskyn vir die afvuur van skote. Die verhoordatum is vir 24 Februarie 2020 vasgestel. Die Nasionale Vervolgingsgesag (NVG) vervolg Malema vir die afvuur van 'n vuurwapen in 'n beboude of openbare plek sonder genoegsame rede, asook die besit van 'n vuurwapen en ammunisie sonder die nodige lisensie en magtiging.
Adriaan Snyman het ook vandag in die hof verskyn vir dieselfde insident. Snyman is na bewering die eienaar van 'n privaat sekuriteitsmaatskappy wat tydens die voorval dienste gelewer het aan die EFF. In beeldmateriaal van die voorval lyk dit of Snyman die geweer aan Malema oorhandig. Snyman word aangekla vir die beweerde onwettige besit van 'n vermeende vuurwapen en ammunisie, asook die feit dat hy dié vuurwapen skynbaar aan Malema oorhandig.
Dít volg nadat AfriForum in Augustus 2018 klagtes teen Malema en Snyman ingedien het nadat Malema na bewering tydens die EFF se vyfjaarfeesvieringe in Mdantsane in die Oos-Kaap verskeie skote met 'n aanvalsgeweer afgevuur het. Die NVG het egter gesloer met die besluit om vervolging in te stel, al dan nie, ten spyte van die feit dat daar prima facie bewyse bestaan dat Malema na bewering 'n misdryf gepleeg het.
AfriForum is egter bekommerd oor die feit dat die NVG steeds nie vir Marnus Kamfer, AfriForum se regs-en-risikobestuurder en ook die klaer in die saak, oor die hofdatum ingelig het nie.
"Dit is ongehoord dat die beskuldigde in 'n saak skynbaar meer regte het as die klaer. AfriForum sal hierdie verrigtinge dus fyn dophou om toe te sien dat geregtigheid geskied," sê Kamfer.
Post Tags:	#AfriForum|afvuur|geregtigheid|Malema|skote|verhoor|vervolg
AfriForum het vandag tydens 'n mediakonferensie aangekondig dat adv. Gerrie Nel, hoof van dié burgerregte-organisasie se privaatvervolgingseenheid, 'n man privaat gaan vervolg wat sy driejarige kleindogter verkrag het. Privaat vervolging word ingestel omdat die strafregstelsel die slagoffer in die steek gelaat het. Die verkragting en/of seksuele aanranding het in die huis van die slagoffer se…
Read More Strafregstelsel laat 3-jarige verkragtingslagoffer in die steek: AfriForum vervolgContinue
Duduzane Zuma (38), seun van oudpres. Jacob Zuma, is vandag in die Randburgse landdroshof vrygespreek op aanklagte van strafbare manslag en roekelose en nalatige bestuur. Landdros Tebogo Thupaatlase het in sy uitspraak gesê die staat kon nie bo redelike twyfel bewys dat Zuma skuldig is aan strafbare manslag of dat hy op die aand van…
Read More Hof bevind Duduzane Zuma onskuldig op twee aanklagteContinue
Landdros Mashiane Mathopa het vandag in die Randburgse landdroshof beslis dat die Nasionale Vervolgingsgesag (NVG) se geregtelike doodsondersoek na die dood van kol. Patrick Karegeya, die voormalige intelligensiehoof van Rwanda, gestaak moet word. Dít volg nadat adv. Gerrie Nel, hoof van AfriForum se privaatvervolgingseenheid, 'n aansoek namens Karegeya se familie in hierdie verband gebring het….
Read More AfriForum behaal oorwinning in hof: Geregtelike doodsondersoek na Rwandese intelligensiehoof moet gestaak wordContinue